Milan Marković Matthis

**Milan Marković Matthis** (Beograd, 1978) srpski je scenarista, dramaturg, dramski pisac i scenski izvođač.

## Biografija
Milan Marković rođen je 1978. u Beogradu. Osnovne i master studije dramaturgije završio je na Fakultetu dramskih umetnosti Univerziteta umetnosti u Beogradu.

Osim rada na filmu, televiziji i u pozorištu, aktivan je i na nezavisnoj sceni izvođačkih umetnosti i sceni savremenog plesa. Pozorišne drame izvođene su mu u Srbiji, Sloveniji, Hrvatskoj, Litvaniji i Ujedinjenom Kraljevstvu, a prevedene na engleski, slovenački i nemački jezik. Kao dramaturg radio je na predstavama u Sloveniji, Srbiji, Hrvatskoj, Danskoj, Italiji i Nemačkoj. Pisao je scenarije za televizijske serije *[[Jutro će promeniti sve]]* (Radio-televizija Srbije, 2018) i *[[Otvorena vrata]]* (Prva srpska televizija, 2014).

Godine 2012. s Majom Pelević učlanio se u Demokratsku stranku Srbije, Ujedinjene regione Srbije, Socijaldemokratsku partiju, Demokratsku stranku, Liberalno-demokratsku partiju, Srpsku naprednu stranku i Socijalističku partiju Srbije. Svoje iskustvo u tim političkim strankama dvojac je opisao iste godine u delu *Oni žive*.

## Autorski stil
Žiri Mihizove nagrade za njegov autorski stil navodi: „U Markovićevim dramama prepliću se fantastika sa crnim humorom, ironija sa psihološkim analizama i naglašen kritički angažman sa eksperimentalnom, ali uvek scenski atraktivnom formom.”

Žiri koji je odlučivao o dodeli Grun-Filipičeve nagrade napisao je da Markovića u radu u pozorištu „zanimaju ideološka trenja, kojima se posvećuje dosledno i studiozno, pri čemu gledaocu često postavlja brojne misaone rebuse, zagonetke koje sežu u srž aktuelnih društvenih problema”.

## Lični život
Marković je suosnivač ljubljanskog Zavoda „Melara”. Živi i radi u Ljubljani.

## Drame
* *Klupa*
* *Nova rosjačka opera* (po Johnu Gayu)
* *Dobro jutro g. Zeko*
* *Zelena kuća*
* *Dobar dečak*
* *Pazi vamo* (*Zagreb gori*)
* *Čišćenje idiota*
* *Da nam živi rad* (s Anđelkom Nikolić)
* *Fejkbuk* (s Majom Pelević, Filipom Vujoševićem i Milenom Minjom Bogavac)
* *Maja i ja i Maja* (po romanu Sretena Ugričića)
* *Idemo ispočetka* (s Anom Dubljević)
* *Dan posle* (s grupom autora)
* *Cement Beograd*

## Autorske adaptacije
* 2011: *[[Ožalošćena porodica]]* autora Branislava Nušića (režija Bojana Lazić, Narodno pozorište Šabac)
* 2014: *[[Hrvatski bog Mars]]* autora Miroslava Krleže (režija Sebastijan Horvat, GDK Gavella, Zagreb)
* 2015: *Nad grobom glupe Evrope* Miroslava Krleže (režija Sebastijan Horvat, HNK Rijeka)
* 2015: *[[Sluge]]* autora Ivana Cankara (režija Sebastijan Horvat, SSG Trst)
* 2017: *[[Teorema (film)|Teorema]]* autora Piera Paola Pasolinija (režija Sebastijan Horvat, SSG Trst)
* 2018: *[[Michelangelo Buonarroti (drama)|Mikelanđelo]]* Miroslava Krleže (režija Sebastijan Horvat, HNK Rijeka i Dubrovačke letnje igre)
* 2019: *Ali: Strah jede dušu* Rainera Wernera Fassbindera (režija Sebastijan Horvat, SNG Drama, Ljubljana)
* 2020: *Cement* Heinera Müllera (režija Sebastijan Horvat, Zagrebačko kazalište mladih, Zagreb)
* 2021: *Cement* Heinera Müllera (režija Sebastijan Horvat, SNG Drama, Ljubljana)

## Nagrade
* 2013: Nagrada Borislav Mihajlović Mihiz
* 2016: Šeligova nagrada za predstavu *Sluge* (Nedelja slovenačke drame, Kranj)
* 2019: Priznanje za promociju važnih socioloških tema u široj javnosti (Slovenačko sociološko društvo)
* 2019: Nagrada kritike za predstavu *Ali: Strah jede dušu* (Borštnikovo srečanje, Maribor)
* 2019: Gran-pri za predstavu *Ali: Strah jede dušu* (Bitef)
* 2019: Nagrada kritike za predstavu *Ali: Strah jede dušu* (Bitef)
* 2019: Nagrada publike za predstavu *Ali: Strah jede dušu* (Bitef)
* 2021: Gran-pri za predstavu *Cement Beograd* (Bitef)
* 2021: Grun-Filipičeva nagrada za dostignuća na području dramaturgije i teatrologije (Nedelja slovenačke drame, Kranj)

## Reference